இராமி ரெட்டி

கங்கசனி ராமி ரெட்டி (1 சனவரி 1959 - 14 ஏப்ரல் 2011) என்பவர் தெலுங்கு திரையுலகைச் சேர்ந்த இந்திய திரைப்பட நடிகர் ஆவார். இவர் இயக்குனராகவும் தயாரிப்பாளராகவும் முயன்றவர். இவர்  எதிர்மறை பாத்திரங்கள் மற்றும் நகைச்சுவை பாத்திரங்களுக்கு பெயர் பெற்றவர். இவர் நன்கு அறியப்பட்ட எதிர்மறை நாயகன் ஆவார். இவர் வழக்கமாக தெலங்காணா பேச்சுவழக்கை பொறுத்தமற்று பேசும் பாணியைக் கொண்டிருந்தார். அங்குசம் படத்தில் தனது "ஸ்பாட் பெடத்தா" என்ற வசனத்தால்  புகழ் பெற்றார் .

ஆரம்ப கால வாழ்க்கை 
கங்கசனி ராமி ரெட்டி  சித்தூர் மாவட்டத்தின் வால்மிகிபுரத்தில் (முன்னர் வயல்பாத் என்று அழைக்கப்பட்டது)  பிறந்தார். உஸ்மானியா பல்கலைக்கழகத்தில் தனது பி.சி.ஜே (இதழியல்) படிப்பை மேற்கொண்டார்.

தொழில் 
திரைபடங்களில் நடிக்க வருவதற்கு முன்பு, ரெட்டி எம். எஃப் டெய்லியில்  பத்திரிகையாளராக பணியாற்றினார். இவர் வெற்றித் திரைப்படமான அங்குசம் படத்தில் நடித்த  'ஸ்பாட் நாகா' என்ற பாத்திரத்தால் புகழ் பெற்றார்  மேலும் இவர் ஓசி ராமுலம்மா, அம்மோரு, கயாம், அனகனகா ஓகா ரோஜு, பெடாரிகம் போன்ற படங்களில் நடித்ததற்காகவும் அறியப்படுகிறார். மேலும் இவர் தெலுங்கு, தமிழ், கன்னடம், இந்தி, மலையாளம், போஜ்புரி மொழிகளில் எதிர்மறை பாத்திர நடிகராக 250 க்கும் மேற்பட்ட படங்களில் நடித்துள்ளார்.

இறப்பு 
ராமி ரெட்டி கல்லீரல் மற்றும் சிறுநீரக நோய்களால் பாதிக்கப்பட்டிருந்தார். இவர் 14, ஏப்ரல், 2011 அன்று செகந்திராபாத்தில் உள்ள ஒரு தனியார் மருத்துவமனையில் இறந்தார்.

திரைப்படவியல்

குறிப்புகள்

வெளி இணைப்புகள் 
 

தெலுங்குத் திரைப்பட நடிகர்கள்
சித்தூர் மாவட்ட நபர்கள்
மலையாளத் திரைப்பட நடிகர்கள்
இந்தித் திரைப்பட நடிகர்கள்
2011 இறப்புகள்
1959 பிறப்புகள்